39. ΑΠΟΦΑΣΙΝ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ Αριθ. 89751/2303 της 5/20 Απρ.1957 Περί εξαιρέσεως από των διατάξεων του Α.Ν.2636/40 των νέων σημάτων νομισματικής περιοχής Γερμανικού Μάρκου (Ανατολικού). Έχοντες υπ’ όψιν τας διατάξεις α)του άρθρ. 1 του υπ’ αριθ. 13/1944 Νόμου «περί επαναφοράς της ισχύος των διατάξεων του υπ’ αριθ. 2636/40 Α. Νόμου κλπ.», β)τας διατάξεις του άρθρ. 17 του Α.Ν. 2636 «περί διακαιοπραξιών εχθρών και μεσεγγυήσεως εχθρικών περιουσιών και γ)το υπ’ αριθ. 010518 της 2/10/56 έγγραφον του Υπουργ. Εξωτερικών αποφασίζομεν: 1.Από της ενάρξεως της ισχύος της παρούσης εξαιρούμεν της εφαρμογής των διατάξεων των άρθρ. 2 και 4 του Α.Ν. 2636/1940 την κατηγορίαν των πράξεων καταθέσεως εν Ελλάδι νέων σημάτων εκ μέρους φυσικών ή νομικών προσώπων διαμενόντων ή εδρευόντων ή εχόντων την επαγγελματικήν αυτών εγκατάστασιν εν τη νομισματική περιοχή του Γερμανικού Μάρκου (Ανατολικού) και επιτρέπομεν την από μέρους των άνω προσώπων τοιούτην κατάθεσιν. Επίσης εξαιρούμεν από της αυτής χρονολογίας της εφαρμογής των αυτών διατάξεων την κατηγορίαν πράξεων παραδοχής των κατατεθησομένων σημάτων ως και την κατηγορίαν πασών των πράξεων των αμέσως συναφών προς τας, περί ων η παρούσα παράγραφος τοιαύτας, εξαιρέσει των ενδίκων μέσων ή αιτήσεων διαγραφής κατά σημάτων δηλωθέντων, παρ’ οιουδήποτε προ της ισχύος της παρούσης. Δικαιώματα διεκδικήσεως προτεραιότητος, περί ων το άρθρ. 18 του Νόμ. 3205/1955 δεν αναγνωρίζονται υπέρ των, περί ων η παρούσα παράγραφος προσώπων. Κατά τα λοιπά τηρούνται πάντοτε αι περί σημάτων διατάξεις της κειμένης νομοθεσίας. 2.Από αυτής της χρονολογίας εξαιρούμεν της εφαρμογής των διατάξεων του αρθρ. 6 εν συνδυασμώ προς το εδάφ. ς΄και ζ΄ της παρ. 1 του άρθρ. 7 του Α.Ν. 2636/40 τα επί των περί ων η προηγουμένη παράγραφος της παρούσης αποφάσεως σημάτων, δικαιώματα των, περί ων η αυτή παράγραφος προσώπων. 11.Δ.β.38-39 Εμπορικά και Βιομηχανικά σήματα 3.Δια την εφαρμογήν των διατάξεων των δύο προηγουμένων παραγράφων της παρούσης αποφάσεως, ως νέα νοούνται τα σήματα τα κατατεθησόμενα το πρώτον εν Ελλάδι μετά την έναρξιν της ισχύος της παρούσης. Η παρούσα απόφασις εν ουδεμιά περιπτώσει δύναται ν’ αφορά εις σήματα έχοντα κατατεθή προ της ενάρξεως της ισχύος της και περιελθόντα εις το Ελληνικόν Δημόσιον δυνάμει του Α.Ν.1530/50 εν συνδυασμώ προς το Ν.Δ. 1138/1949 «περί εχθρικών περιουσιών» ων απαγορεύεται η ανακατάθεσις, απομίμησις ή παραποίησις εχουσών εν προκειμένω εφαρμογήν των περί απαραδέκτων προς κατάθεσιν σημάτων διατάξεων του Α.Ν. 1998/1939 «περί σημάτων» ως ετροποποιήθη και συνεπληρώθη δια του Νόμ. 3205/1955. 4.Η εφαρμογή της παρούσης αποφάσεως τελεί πάντοτε υπό την επιφύλαξιν παντός δικαιώματος της Ελληνικής Κυβερνήσεως εκ του καθορισμού της τύχης των περί ων η παρούσα νέων σημάτων δια των συνθηκών ειρήνης μετά της Γερμανίας. 5.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 